หมดวาระ
ไม่ว่างานเลี้ยงใดต้องมีวันเลิกรา งานนี้คงถึงเวลาที่ ลักษณ์วจนานวัช ผู้จัดการธนาคารเพื่อการเกษตรและสหกรณ์การเกษตร
1 พ.ค. 2560

โดย...ทีมข่าวการเงินโพสต์ทูเดย์ไม่ว่างานเลี้ยงใดต้องมีวันเลิกรา งานนี้คงถึงเวลาที่ ลักษณ์วจนานวัช ผู้จัดการธนาคารเพื่อการเกษตรและสหกรณ์การเกษตร หรือ ธ.ก.ส. จะหมดวาระอย่างเป็นทางการในวันที่ 3 พ.ค.นี้ซึ่งในการประชุมคณะกรรมการ ธ.ก.ส.ครั้งล่าสุดอภิศักดิ์ ตันติวรวงศ์ รมว.คลัง ในฐานะประธาน ธ.ก.ส. ได้กล่าวขอบคุณที่ ลักษณ์ ได้ช่วยเหลือรัฐบาลในการดูแลเกษตรกร และสามารถบริหารจัดการ ธ.ก.ส.ให้ปลอดจากการเมืองเข้าแทรกได้แม้ช่วงหนึ่ง ธ.ก.ส.จะถูกสั่งให้รับจำนำข้าวทุกเมล็ด แต่ ธ.ก.ส.ก็ออกหนังสือปกขาว เพื่อแสดงจุดยืนว่าไม่สนับสนุนให้มีการรับจำนำข้าวทุกเมล็ด และด้วยนิสัยที่เรียบง่าย จึงไม่มีงานเลี้ยงส่งใดๆ ให้ยุ่งยากและในวันที่ 2 พ.ค.นี้ ที่สำนักงานใหญ่ จะมีการส่งมอบนโยบายจากผู้จัดการคนเก่า ให้ อภิรมย์ สุขประเสริฐ ผู้จัดการ ธ.ก.ส.คนใหม่อย่างเป็นทางการ ซึ่ง อภิรมย์ คือลูกหม้อเก่าของ ธ.ก.ส. ผู้ซึ่งจะเป็นผู้นำ ธ.ก.ส.เข้าสู่ยุคเกษตรกร 4.0 ต่อไป